Den 23. august 2019 blev arbejdet påbegyndt, og på 12 dage fandt arkæologerne blandt andet spor af forrådnet træværk. På den sidste udravningsdag blev rester af kølen fundet: en nogenlunde kompakt træbjælke. Den var så smal, at det kunne tyde på, at Gjellestadskibet var dimensioneret til roning snarere end havsejlads. Arkæologerne tog prøver af træværket for at bestemme skibskølens alder og træsort. Der blev taget jordprøver i selve højen for at kunne sige noget om højens opbygning. Prøverne viser at højen, som Oseberg- og Gokstadhøjen er et komplekst bygningsværk.<ref name="Geofysiske og geoarkeologiske analyser av skipshaugen på Gjellestad. NIKU Oppdragsrapport 61/2020">{{ cite report | forfatter = Gustavsen, Lars; Cannell, Rebecca; Nau, Erich | år = 2020 | titel = Geofysiske og geoarkeologiske analyser av skipshaugen på Gjellestad | forlag = NIKU | url = https://www.researchgate.net/publication/342657471_Geofysiske_og_geoarkeologiske_analyser_av_skipshaugen_pa_Gjellestad_NIKU_Oppdragsrapport_612020}}</ref> Som afslutning på udgravningerne i 2019 blev søgegrøfterne igen fyldt op til en senere større arkæologisk undersøgelse. Videre arkæologiske undersøgelser blev påbegyndt i sommeren 2020.<ref>[https://www.khm.uio.no/besok-oss/vikingskipshuset/gjellestadskipet/ Gjellestadutgravingen]</ref>
Samfund Historie